CELEX: 62018TN0437
Language: lv
Date: 2018-07-13 00:00:00
Title: Lieta T-437/18: Prasība, kas celta 2018. gada 13. jūlijā – Tilly-Sabco/Komisija

8.10.2018   
            
            
               LV
            
            
               Eiropas Savienības Oficiālais Vēstnesis
            
            
               C 364/15
            
         
      Prasība, kas celta 2018. gada 13. jūlijā – Tilly-Sabco/Komisija
      (Lieta T-437/18)
      (2018/C 364/16)
      Tiesvedības valoda – franču
      
         Lietas dalībnieki
      
      
         Prasītāja: Tilly-Sabco (Guerlesquin, Francija) (pārstāvji: R. Milchior un S. Charbonnel, advokāti)
      
         Atbildētāja: Eiropas Komisija
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atzīt par pieņemamu prasītājas prasību par zaudējumu atlīdzību saistībā ar Īstenošanas regulu (ES) 689/2013 (2013. gada 18. jūlijs), ar ko nosaka eksporta kompensācijas par mājputnu gaļu (OV L 196/13, 19.6.2013);
               
            
                  —
               
               
                  galvenokārt atzīt, ka Komisijai ir pienākums izmaksāt prasītājai naudas summu 3 238 000 EUR apmērā, no kuras
               
            
                  —
               
               
                  2 848 000 EUR atbilst nesaņemtajām kompensācijām par laikposmā no 2013. gada 19. jūlija līdz 31. decembrim veiktajiem pārdošanas darījumiem;
               
            
                  —
               
               
                  390 000 EUR ir kompensācijas attiecībā uz negūto peļņu saistībā ar neveiktajiem pārdošanas darījumiem par papildus 3 550 tonnām ar galamērķi Tuvo Austrumu valstīs šajā pašā laikposmā;
               
            
                  —
               
               
                  piespriest Komisijai samaksāt galvenokārt prasīto naudas summu 3 238 000 EUR apmērā,
               
            
                  —
               
               
                  pārvērtējot un pieskaitot kompensācijas procentus, sākot no 2010. gada 20. septembra līdz sprieduma pasludināšanai šajā tiesvedībā, gada inflācijas līmenī, kādu Eurostat (Eiropas Savienības Statistikas birojs) attiecīgajā laikposmā ir konstatējis dalībvalstī, kurā šī sabiedrība ir reģistrēta;
               
            
                  —
               
               
                  pieskaitot nokavējuma procentus, sākot no šī sprieduma pasludināšanas datuma, atbilstoši likmei, ko Eiropas Centrālā banka (ECB) ir noteikusi savām galvenajām refinansēšanas operācijām, pieskaitot divus procentpunktus;
               
            
                  —
               
               
                  atļaut prasītājai pielāgot tās procesuālo rakstu un prasījumus gadījumā, ja Komisija pirms tiesvedības par šo prasību rakstveida daļas beigām pieņemtu īstenošanas regulu, ar kuru tiktu aizstāta Regula 689/2013;
               
            
                  —
               
               
                  piespriest Komisijai atlīdzināt tiesāšanās izdevumus saistībā ar šo prasību.
               
            
         Pamati un galvenie argumenti
      
      Prasības pamatošanai prasītāja izvirza trīs pamatus, kuri atbilst trīs kompensācijas prasības būtiskiem nosacījumiem, kas šajā lietā esot kumulatīvi izpildīti, proti, ka ir noticis pārmestās rīcības prettiesiskumam atbilstošs kaitējumu radošs notikums, ir radies kaitējums un starp kaitējumu radošo notikumu un kaitējumu pastāv cēloņsakarība.
      Pirmkārt, prasītāja uzskata, ka, pieņemot Komisijas Īstenošanas regulu (ES) Nr. 689/2013 (2013. gada 18. jūlijs), ar ko nosaka eksporta kompensācijas par mājputnu gaļu (OV 2013, L 196, 13. lpp.), kuru Tiesa ir atcēlusi ar 2017. gada 20. septembra spriedumu Tilly-Sabco/Komisija (C-183/16 P, EU:C:2017:704), ir izdarīts Savienības tiesību pārkāpums, kas ir pietiekams, lai konstatētu pietiekami būtiska pārkāpuma esamību.
      Otrkārt, tā uzskata, ka Komisija, prettiesiski pieņemot tiesību aktu, ar kuru līdz nulles apmēram ir samazinātas kompensācijas par saldētas cāļu gaļas pārdošanu uz noteiktām valstīm ārpus ES zonas, ir izdarījusi pietiekami būtisku pārkāpumu, kas veido kaitējumu radījušo notikumu, kura dēļ prasītājai ir radies reāls un droši zināms kaitējums. Šis kaitējums, kā norāda prasītāja, izpaužas apstāklī, ka tā nav saņēmusi kompensācijas līdz 2013. gada 31. decembrim.
      Treškārt, prasītāja sabiedrība norāda, ka tā pamatoti pieprasot kompensāciju par tai radītajiem zaudējumiem saistībā ar kompensāciju prettiesisko atcelšanu laikposmā no 2013. gada 19. jūlija līdz 31. decembrim. Komisijas kļūdainā rīcība tādējādi esot tai apgalvoti nodarītā kaitējuma noteicošais cēlonis un līdz ar to starp šo kļūdu un minēto kaitējumu pastāvot nepastarpināta un tieša saikne.